Dekreediaeg

Dekreediaeg on Nõukogude Liidus kolme dekreediga aastail 1930–1931 kehtestatud ajaarvestus, mis oli vööndiajast üks tund edasi nihutatud kellaaeg.Постановление СНК СССР от 16 июня 1930 года № 60 «О переводе часовой стрелки вперёд на один час».Постановление СНК СССР от 30 сентября 1930 года «О продлении действия постановления Совета народных комиссаров Союза ССР от 16 июня 1930 г. о переводе часовой стрелки вперед на один час».Постановление СНК СССР от 9 февраля 1931 года № 107 «О счёте времени по международной системе часовых поясов». Ajavööndis GMT+2 nimetati dekreediaega GMT+3 Moskva ajaks. Ametlikult kaotati dekreediaeg Nõukogude Liidu lagunemisel 1991. aastal, aga piirkonniti muutus ajaarvestus Nõukogude Liidus mitmeid kordi.

Eesti annekteerimisel Nõukogude Liidu poolt rakendus dekreediaeg ka Eestis. Dekreediaja rakendamine peatati Eesti NSV Ministrite Nõukogu 20. märtsi 1989 määrusega.Eesti NSV Ministrite Nõukogu määrus 20. märtsist 1989. a. nr. 111 (RT I 1996, 70, 1211). Aastail 1981–1988 rakendati kevadest sügiseni vööndiajast tunni võrra nihutatud dekreediajale veel täiendavalt tund aega edasi nihutatud nn suveaega.

Vaata ka
Ajaarvestus Eestis

Viited

Kategooria:Aeg